धावकों को ट्रैक पर दौड़ने के बजाय घास पर दौड़ना पड़ा था।
1900 में पेरिस में आयोजित हुए ओलंपिक में फुटबाल को भी शामिल किया गया। 1900 के ओलंपिक में चूंकि 1896 के मुकाबले बहुत ज्यादा खिलाडि़यों ने हिस्सा लिया था, अतः आयोजकों द्वारा किए गए सारे प्रबंध धरे के धरे रह गए थे। धावकों को ट्रैक पर दौड़ने के बजाय घास पर दौड़ना पड़ा था। डिस्कस थ्रो व हैमर थ्रो जैसी स्पर्द्धाओं में तो खिलाडि़यों को और भी दिक्कतों का सामना करना पड़ा था क्योंकि उनके सामने जगह की कमी की समस्या थी और उनके शॉट्स पेड़ों पर जाकर गिर रहे थे। तैराकी स्पर्द्धाओं को बहुत तेज पानी के बहाव वाली नदी में आयोजित किया गया था। 1904 में बॉक्सिंग को भी एक ओलंपिक खेल के रूप में प्रतियोगिता में शामिल कर लिया गया। 1904 में सेंट लुइस (यूरोप) में खेले गए ओलंपिक खेलों में कुल 681 खिलाडि़यों ने भाग लिया था, जिनमें करीब 100 खिलाड़ी ही ऐसे थे, जो अमेरिका से बाहर के थे और इनमें से ज्यादातर कनाडा से थे। इंग्लैंड, फ्रांस तथा स्वीडन के किसी भी खिलाड़ी ने इस ओलंपिक में हिस्सा नहीं लिया था।